title: 2017 m. gruodžio 8 d. Europos Centrinio Banko sprendimas (ES) 2017/2443 dėl monetų emisijos apimties 2018 metais patvirtinimo (ECB/2017/40)

text:
23.12.2017

               LT

               Europos Sąjungos oficialusis leidinys

               L 344/61

         EUROPOS CENTRINIO BANKO SPRENDIMAS (ES) 2017/2443
   2017 m. gruodžio 8 d.
   dėl monetų emisijos apimties 2018 metais patvirtinimo (ECB/2017/40)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 128 straipsnio 2 dalį,
   atsižvelgdama į 2015 m. gruodžio 4 d. Europos Centrinio Banko sprendimą (ES) 2015/2332 dėl eurų monetų emisijos apimties patvirtinimo procedūrų sistemos (ECB/2015/43) (1), ypač jo 2 straipsnį,
   kadangi:

               (1)

               nuo 1999 m. sausio 1 d. Europos Centrinis Bankas (ECB) turi išimtinę teisę tvirtinti monetų, kurias gali išleisti valstybės narės, kurių valiuta yra euro, emisijos apimtį;

               (2)

               19 valstybių narių, kurių valiuta yra euro, pateikė ECB prašymus patvirtinti 2018 metais išleidžiamų monetų emisijos apimtį, taip pat pastabas, paaiškinančias šios prognozės metodiką. Kai kurios iš šių valstybių narių taip pat pateikė papildomą informaciją dėl apyvartinių monetų, kai šią informaciją buvo galima gauti ir kai atitinkamos valstybės narės ją laiko svarbia patvirtinimo prašymui pagrįsti;

               (3)

               valstybės narės savo teisę išleisti eurų monetas gali įgyvendinti tik ECB patvirtinus emisijos apimtį, todėl valstybės narės negali viršyti ECB patvirtintos emisijos apimties be išankstinio ECB patvirtinimo,

         PRIĖMĖ ŠĮ SPRENDIMĄ:
   1 straipsnis
   2018 metais išleidžiamų eurų monetų emisijos apimties patvirtinimas
   ECB tvirtina eurų monetų, kurias valstybės narės, kurių valiuta yra euro, gali išleisti 2018 metais, emisijos apimtį kaip nustatyta šioje lentelėje:

               (mln. EUR)

               2018 metais išleidžiamų eurų monetų patvirtinta emisijos apimtis

               Apyvartinės monetos

               Kolekcinės monetos
               (apyvartai neskirtos)

               Monetų emisijos apimtis

               Belgija

               48,8

               1,0

               49,8

               Vokietija

               421,0

               218,5

               639,5

               Estija

               13,2

               0,6

               13,8

               Airija

               18,5

               0,5

               19,0

               Graikija

               101,8

               0,7

               102,5

               Ispanija

               321,1

               30,0

               351,1

               Prancūzija

               262,5

               51,0

               313,5

               Italija

               203,9

               2,1

               206,0

               Kipras

               12,0

               0,1

               12,1

               Latvija

               10,0

               0,4

               10,4

               Lietuva

               22,0

               0,5

               22,5

               Liuksemburgas

               13,5

               0,2

               13,7

               Malta

               9,5

               0,2

               9,7

               Nyderlandai

               35,0

               4,0

               39,0

               Austrija

               95,2

               182,0

               277,2

               Portugalija

               52,0

               3,0

               55,0

               Slovėnija

               24,0

               2,0

               26,0

               Slovakija

               17,0

               1,5

               18,5

               Suomija

               25,0

               10,0

               35,0

                  Iš viso

                  1 706,0

                  508,3

                  2 214,3

         2 straipsnis
   Įsigaliojimas
   Šis sprendimas įsigalioja tą dieną, kai apie jį pranešama adresatams.
   3 straipsnis
   Adresatai
   Šis sprendimas skirtas valstybėms narėms, kurių valiuta yra euro.

      Priimta Frankfurte prie Maino 2017 m. gruodžio 8 d.

            ECB Pirmininkas

         Mario DRAGHI

      (1)  OL L 328, 2015 12 12, p. 123.


title: 2018 m. sausio 29 d. Tarybos sprendimas, kuriuo atnaujinama Europos Sąjungos intelektinės nuosavybės tarnybos Apeliacinių tarybų pirmininko kadencija

text:
31.1.2018

               LT

               Europos Sąjungos oficialusis leidinys

               C 34/24

         TARYBOS SPRENDIMAS
   2018 m. sausio 29 d.
   kuriuo atnaujinama Europos Sąjungos intelektinės nuosavybės tarnybos Apeliacinių tarybų pirmininko kadencija
   (2018/C 34/07)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2017 m. birželio 14 d. Europos Parlamento ir Tarybos reglamentą (ES) 2017/1001 dėl Europos Sąjungos prekių ženklo (1), ypač į jo 166 straipsnio 2 dalį,
   kadangi
   2017 m. lapkričio 21 d. Europos Sąjungos intelektinės nuosavybės tarnybos valdančioji taryba nusprendė pasiūlyti Tarybai pratęsti Europos Sąjungos intelektinės nuosavybės tarnybos Apeliacinių tarybų pirmininko Théophilos MARGELLOS kadenciją penkerių metų laikotarpiui arba iki pensinio amžiaus, jei toks pensinis amžius sukanka naujos kadencijos metu,
   PRIĖMĖ ŠĮ SPRENDIMĄ:
   1 straipsnis
   Europos Sąjungos intelektinės nuosavybės tarnybos Apeliacinių tarybų pirmininko Théophilos MARGELLOS kadencija pratęsiama nuo 2018 m. spalio 1 d. iki 2023 m. rugsėjo 30 d. arba iki pensinio amžiaus, jei toks pensinis amžius sukanka naujos kadencijos metu.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. sausio 29 d.

            Tarybos vardu

            Pirmininkas

         R. PORODZANOV

      (1)  OL L 154, 2017 6 16, p. 1.


title: 2018 m. sausio 29 d. Tarybos sprendimas (ES) 2018/176 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XIII priedo (Transportas) dalinio pakeitimo

text:
6.2.2018

                  LT

                  Europos Sąjungos oficialusis leidinys

                  L 32/50

            TARYBOS SPRENDIMAS (ES) 2018/176
      2018 m. sausio 29 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XIII priedo (Transportas) dalinio pakeitimo
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XIII priedą (Transportas);

                  (3)

                  į EEE susitarimą turi būti įtraukta Europos Parlamento ir Tarybos direktyva 2014/94/ES (3);

                  (4)

                  todėl EEE susitarimo XIII priedas (Transportas) turėtų būti atitinkamai iš dalies pakeistas;

                  (5)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo XIII priedo (Transportas) pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2018 m. sausio 29 d.

               Tarybos vardu

               Pirmininkas

            R. PORODZANOV

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2014 m. spalio 22 d. Europos Parlamento ir Tarybos direktyva 2014/94/ES dėl alternatyviųjų degalų infrastruktūros diegimo (OL L 307, 2014 10 28, p. 1)

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo XIII priedas (Transportas)
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     į EEE susitarimą turi būti įtraukta 2014 m. spalio 22 d. Europos Parlamento ir Tarybos direktyva 2014/94/ES dėl alternatyviųjų degalų infrastruktūros diegimo (1);

                     (2)

                     todėl EEE susitarimo XIII priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         EEE susitarimo XIII priede po 5 punkto (išbrauktas) įterpiamas šis punktas:

                        „5a.

                           32014 L 0094: 2014 m. spalio 22 d. Europos Parlamento ir Tarybos direktyva 2014/94/ES dėl alternatyviųjų degalų infrastruktūros diegimo (OL L 307, 2014 10 28, p. 1).
                        Direktyvos nuostatos šio Susitarimo tikslais pritaikomos taip:

                                    a)

                                    dėl ELPA valstybių žodis „SESV“ 3 straipsnio 5 dalyje pakeičiamas žodžiais „EEE susitarimas“;

                                    b)

                                    6 straipsnis Islandijai netaikomas;

                                    c)

                                    ši direktyva netaikoma Lichtenšteinui.“.

         2 straipsnis

            Europos Sąjungos oficialiojo leidinio EEE priede skelbtinas Direktyvos 2014/94/ES tekstas islandų ir norvegų kalbomis yra autentiškas.
         3 straipsnis
         Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (*1).
         4 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (1)  OL L 307, 2014 10 28, p. 1.

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. sausio 29 d. Tarybos sprendimas (ES) 2018/180 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo

text:
7.2.2018

                  LT

                  Europos Sąjungos oficialusis leidinys

                  L 33/1

            TARYBOS SPRENDIMAS (ES) 2018/180
      2018 m. sausio 29 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XI priedą (Elektroniniai ryšiai, audiovizualinės paslaugos ir informacinė visuomenė);

                  (3)

                  į EEE susitarimą turi būti įtrauktas Europos Parlamento ir Tarybos reglamentas (ES) Nr. 910/2014 (3);

                  (4)

                  todėl EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) turėtų būti atitinkamai iš dalies pakeistas;

                  (5)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2018 m. sausio 29 d.

               Tarybos vardu

               Pirmininkas

            R. PORODZANOV

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     į EEE susitarimą turi būti įtrauktas 2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (1);

                     (2)

                     Reglamentu (ES) Nr. 910/2014 panaikinama Europos Parlamento ir Tarybos direktyva 1999/93/EB (2), kuri įtraukta į EEE susitarimą ir todėl pagal EEE susitarimą turi būti panaikinta;

                     (3)

                     todėl EEE susitarimo XI priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         EEE susitarimo XI priedo 51 punkto (Europos Parlamento ir Tarybos direktyva 1999/93/EB) tekstas pakeičiamas taip:
         „32014 R 0910: 2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).
         Reglamento nuostatos šio susitarimo tikslais adaptuojamos taip:

                     a)

                     14 straipsnio 1 dalyje po žodžių „SESV 218 straipsnį“ įterpiami žodžiai „arba pagal ELPA valstybės ir atitinkamos trečiosios valstybės arba tarptautinės organizacijos susitarimą“;

                     b)

                     susitariančiosios šalys informuoja viena kitą apie derybas ir sudarytus susitarimus, nurodytus 14 straipsnio 1 dalyje, ir, paprašius, rengiamos konsultacijos EEE jungtiniame komitete;

                     c)

                     vesdama derybas dėl 14 straipsnio 1 dalyje nurodyto susitarimo, Europos Sąjunga turi stengtis, kad ELPA valstybėse įsisteigusių kvalifikuotų patikimumo užtikrinimo paslaugų teikėjų teikiamoms kvalifikuotoms patikimumo užtikrinimo paslaugoms būtų sudarytos vienodos sąlygos;

                     d)

                     dėl ELPA valstybių 51 straipsnyje:

                                 i)

                                 3 dalyje žodžiai „2017 m. liepos 1 d.“ pakeičiami žodžiais „per šešis mėnesius nuo EEE jungtinio komiteto sprendimo Nr. …/… [šio sprendimo] įsigaliojimo dienos“;

                                 ii)

                                 4 dalyje žodžiai „2017 m. liepos 2 d.“ pakeičiami žodžiais „praėjus šešiems mėnesiams nuo EEE jungtinio komiteto sprendimo Nr. …/… [šio sprendimo] įsigaliojimo dienos“.“

               2 straipsnis

            Europos Sąjungos oficialiojo leidinio EEE priede skelbtini Reglamento (ES) Nr. 910/2014 tekstai islandų ir norvegų kalbomis yra autentiški.
         3 straipsnis
         Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (*1).
         4 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto Sekretoriai

            (1)  OL L 257, 2014 8 28, p. 73.

            (2)  OL L 13, 2000 1 19, p. 12.

            (*1)  [Konstitucinių reikalavimų nenurodyta.] [Konstituciniai reikalavimai nenurodyti.]


9.2.2018

               LT

               Europos Sąjungos oficialusis leidinys

               C 50/155

         P8_TA(2016)0078
   Naujojo Europos draudimo ir profesinių pensijų institucijos (EIOPA) vykdomojo direktoriaus skyrimas
   2016 m. kovo 9 d. Europos Parlamento sprendimas dėl pasiūlymo dėl Europos draudimo ir profesinių pensijų institucijos (EIOPA) vykdomojo direktoriaus skyrimo (C8-0023/2016 – 2016/0902(NLE))
   (Pritarimo procedūra)
   (2018/C 050/22)

      Europos Parlamentas,

               —

               atsižvelgdamas į 2016 m. vasario 3 d. Europos draudimo ir profesinių pensijų institucijos (EIOPA) Priežiūros tarybos pasiūlymą skirti EIOPA vykdomąjį direktorių penkerių metų kadencijai (C8-0023/2016),

               —

               atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas Nr. 2009/79/EB (1), 51 straipsnio 2 dalį,

               —

               atsižvelgdamas į Darbo tvarkos taisykles,

               —

               atsižvelgdamas į Ekonomikos ir pinigų politikos komiteto pranešimą (A8–0045/2016),

               A.

               kadangi dabartinio EIOPA vykdomojo direktoriaus kadencija baigiasi 2016 m. kovo 31 d.;

               B.

               kadangi 2016 m. sausio 28 d. EIOPA Priežiūros taryba, surengus atviros atrankos procedūrą, pasiūlė vykdomuoju direktoriumi penkerių metų kadencijai skirti Faustą Parentę vadovaujantis Reglamento (ES) Nr. 1094/2010 51 straipsnio 2 ir 3 dalimis;

               C.

               kadangi 2016 m. vasario 23 d. Ekonomikos ir pinigų politikos komitetas surengė klausymą su Faustu Parente, per kurį jis pasakė įžanginę kalbą ir po to atsakė į komiteto narių pateiktus klausimus;

               1.

               pritaria, kad Fausto Parente būtų paskirtas EIOPA vykdomuoju direktoriumi;

               2.

               paveda Pirmininkui perduoti šį sprendimą Tarybai, Komisijai, EIOPA ir valstybių narių vyriausybėms.

      (1)  OL L 331, 2010 12 15, p. 48.


title: 2018 m. sausio 23 d. Tarybos sprendimas (ES) 2018/201 dėl pozicijos, kurios Sąjungos vardu turi būti laikomasi Jungtiniame vizų režimo supaprastinimo komitete, įsteigtame pagal Europos Sąjungos ir Azerbaidžano Respublikos susitarimą dėl vizų režimo supaprastinimo, dėl jo darbo tvarkos taisyklių priėmimo

text:
10.2.2018

               LT

               Europos Sąjungos oficialusis leidinys

               L 38/13

         TARYBOS SPRENDIMAS (ES) 2018/201
   2018 m. sausio 23 d.
   dėl pozicijos, kurios Sąjungos vardu turi būti laikomasi Jungtiniame vizų režimo supaprastinimo komitete, įsteigtame pagal Europos Sąjungos ir Azerbaidžano Respublikos susitarimą dėl vizų režimo supaprastinimo, dėl jo darbo tvarkos taisyklių priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 9 dalimi,
   atsižvelgdama į 2014 m. balandžio 14 d. Tarybos sprendimą 2014/242/ES dėl Europos Sąjungos ir Azerbaidžano Respublikos susitarimo dėl vizų režimo supaprastinimo sudarymo (1),
   atsižvelgdama į Europos Komisijos pasiūlymą,
   kadangi:

               (1)

               2014 m. rugsėjo 1 d. įsigaliojo Europos Sąjungos ir Azerbaidžano Respublikos susitarimas dėl vizų režimo supaprastinimo (2) (toliau – Susitarimas);

               (2)

               susitarimu numatyta įsteigti Jungtinį komitetą, skirtą valdyti Susitarimą (toliau – Jungtinis komitetas). Vienas iš Jungtinio komiteto uždavinių – stebėti, kaip įgyvendinamas Susitarimas;

               (3)

               Susitarimu nustatyta, kad Jungtinis komitetas pats nustato savo darbo tvarkos taisykles;

               (4)

               todėl tikslinga nustatyti poziciją, kurios Sąjungos vardu turi būti laikomasi Jungtiniame komitete dėl Jungtinio komiteto darbo tvarkos taisyklių patvirtinimo;

               (5)

               šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė pagal Tarybos sprendimą 2000/365/EB (3) nedalyvauja. Todėl Jungtinė Karalystė nedalyvauja priimant šį sprendimą, jis nėra jai privalomas ir ji neprivalo jo taikyti;

               (6)

               šiuo sprendimu plėtojamos Šengeno acquis nuostatos, kurias įgyvendinant Airija pagal Tarybos sprendimą 2002/192/EB (4) nedalyvauja. Todėl Airija nedalyvauja priimant šį sprendimą, jis nėra jai privalomas ir ji neprivalo jo taikyti;

               (7)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Jungtiniame vizų režimo supaprastinimo komitete, įsteigtame pagal Europos Sąjungos ir Azerbaidžano Respublikos susitarimą dėl vizų režimo supaprastinimo, dėl jo darbo tvarkos taisyklių priėmimo, grindžiama prie šio sprendimo pridėtu Jungtinio vizų režimo supaprastinimo komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. sausio 23 d.

            Tarybos vardu

            Pirmininkas

         V. GORANOV

      (1)  OL L 128, 2014 4 30, p. 47.

      (2)  OL L 128, 2014 4 30, p. 49.

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      PROJEKTAS
      JUNGTINIO VIZŲ REŽIMO SUPAPRASTINIMO KOMITETO, ĮSTEIGTO PAGAL EUROPOS SĄJUNGOS IR AZERBAIDŽANO RESPUBLIKOS SUSITARIMĄ DĖL VIZŲ REŽIMO SUPAPRASTINIMO, SPRENDIMAS Nr. …/2018
      … m. … … d.
      dėl jo darbo tvarkos taisyklių priėmimo
      KOMITETAS,
      atsižvelgdamas į Europos Sąjungos ir Azerbaidžano Respublikos susitarimą dėl vizų išdavimo tvarkos supaprastinimo (toliau – Susitarimas), ypač į jo 12 straipsnio 4 dalį,
      kadangi tas Susitarimas įsigaliojo 2014 m. rugsėjo 1 d.,
      PRIĖMĖ ŠĮ SPRENDIMĄ:
      1 straipsnis
      Pirmininkavimas
      Jungtiniam vizų režimo supaprastinimo komitetui (toliau – Jungtinis komitetas) bendrai pirmininkauja Europos Sąjungos atstovas ir Azerbaidžano Respublikos atstovas.
      2 straipsnis
      Jungtinio komiteto uždaviniai
      1.   Pagal Susitarimo 12 straipsnio 2 dalį Jungtinio komiteto uždaviniai visų pirma šie:

                  a)

                  stebėti, kaip įgyvendinamas Susitarimas;

                  b)

                  siūlyti Susitarimo pakeitimus arba papildymus;

                  c)

                  spręsti ginčus, kylančius dėl Susitarimo nuostatų aiškinimo ar taikymo.

            2.   Jungtinis komitetas gali sutarti dėl rekomendacijų arba geriausios praktikos, kad padėtų įgyvendinti Susitarimą.
      3 straipsnis
      Posėdžiai
      1.   Jungtinis komitetas posėdžiauja pagal poreikį vienos iš Šalių prašymu bent kartą per metus.
      2.   Jeigu nesusitariama kitaip, Šalys posėdžius rengia paeiliui.
      3.   Jungtinio komiteto posėdžius šaukia abu pirmininkai.
      4.   Abu pirmininkai nustato posėdžio datą ir, siekdami tinkamai pasirengti, laiku pasikeičia reikalingais dokumentais, jeigu įmanoma, 30 dienų iki posėdžio.
      5.   Reikalingus logistinius klausimus sprendžia posėdį rengianti Šalis.
      4 straipsnis
      Delegacijos
      Likus bent septynioms dienoms iki posėdžio Šalys praneša viena kitai apie planuojamą savo delegacijų sudėtį.
      5 straipsnis
      Posėdžių darbotvarkė
      1.   Kiekvieno posėdžio preliminarią darbotvarkę parengia abu pirmininkai ne vėliau kaip prieš 14 dienų iki posėdžio. Į darbotvarkės projektą įtraukiami klausimai, dėl kurių įtraukimo į darbotvarkę bet kuris iš abiejų pirmininkų gavo prašymą ne vėliau kaip prieš 14 dienų iki posėdžio.
      2.   Bet kuri Šalis, pritarus kitai Šaliai, bet kuriuo metu prieš posėdį gali preliminarią darbotvarkę papildyti. Prašymai į preliminarią darbotvarkę įtraukti papildomų klausimų teikiami raštu ir į juos atsižvelgiama kiek įmanoma lanksčiau.
      3.   Kiekvieno posėdžio pradžioje abu pirmininkai patvirtina galutinę darbotvarkę. Preliminarioje darbotvarkėje nenumatyti klausimai, Šalims sutarus, gali būti įtraukiami į galutinę darbotvarkę ir į juos atsižvelgiama kiek įmanoma lanksčiau.
      6 straipsnis
      Posėdžio protokolai
      1.   Posėdžio bendrapirmininkis, kurio Šalis surengė posėdį, kuo skubiau parengia protokolo projektą.
      2.   Atsižvelgiant į kiekvieną darbotvarkės klausimą, protokole paprastai nurodomi:

                  a)

                  Jungtiniam komitetui pateikti dokumentai;

                  b)

                  pareiškimai, kuriuos Šalys prašė įtraukti ir

                  c)

                  konkrečiais klausimais priimti sprendimai, pateiktos rekomendacijos ir padarytos išvados.

            3.   Protokole pateikiamas atitinkamų delegacijų dalyvių sąrašas ir nurodoma, kuriai ministerijai, agentūrai ar institucijai jie atstovauja.
      4.   Protokolą Jungtinis komitetas patvirtina kitame posėdyje.
      7 straipsnis
      Jungtinio komiteto sprendimai ir rekomendacijos
      1.   Jungtinis komitetas sprendimus priima abiejų Šalių sutarimu.
      2.   Kiekvienas Jungtinio komiteto sprendimas vadinamas „sprendimu“, nurodomas jo eilės numeris ir pateikiamas dalyko aprašas. Taip pat nurodoma sprendimo įsigaliojimo data. Sprendimus pasirašo Jungtinio komiteto atstovai, kuriems suteikti įgaliojimai veikti Šalių vardu. Sprendimai sudaromi dviem egzemplioriais ir kiekvienas egzempliorius yra vienodai autentiškas.
      3.   Jungtinio komiteto rekomendacijoms 1 ir 2 dalys taikomos mutatis mutandis.
      8 straipsnis
      Išlaidos
      1.   Kiekviena Šalis padengia savo dalyvavimo Jungtinio komiteto posėdžiuose išlaidas: personalo, kelionės, pragyvenimo, pašto ar telekomunikacijų.
      2.   Kitas su posėdžių organizavimu susijusias išlaidas apmoka juos rengianti Šalis, jei Šalys nesusitaria kitaip.
      9 straipsnis
      Administracinės procedūros
      1.   Jeigu Jungtinis komitetas nenusprendžia kitaip, posėdžiai nėra vieši.
      2.   Jungtinio komiteto protokolai ir kiti dokumentai laikomi konfidencialiais.
      3.   Abiejų pirmininkų sutikimu galima kviesti ir kitus dalyvius, kurie nėra Šalių arba valstybių narių pareigūnai, ir jiems taikomi tie patys konfidencialumo reikalavimai.
      4.   Šalys gali rengti viešus pranešimus arba kitaip informuoti suinteresuotus visuomenės narius apie Jungtinio komiteto posėdžių rezultatus.
      10 straipsnis
      Įsigaliojimas
      Šis sprendimas įsigalioja jo priėmimo dieną.

         Priimta …

               Europos Sąjungos vardu

               Azerbaidžano Respublikos vardu

      EUROPOS SĄJUNGOS IR AZERBAIDŽANO RESPUBLIKOS BENDRA DEKLARACIJA, PRIDEDAMA PRIE ES IR AZERBAIDŽANO SUSITARIMU DĖL VIZŲ REŽIMO SUPAPRASTINIMO ĮSTEIGTO JUNGTINIO VIZŲ REŽIMO SUPAPRASTINIMO KOMITETO DARBO TVARKOS TAISYKLIŲ
      Siekdamos užtikrinti tęstinį, suderintą ir tinkamą Susitarimo įgyvendinimą, Sąjungos valstybės narės, Europos Komisija ir Azerbaidžano Respublika tarp oficialių Jungtinio vizų režimo supaprastinimo komiteto posėdžių skubiems klausimams spręsti palaiko neoficialius ryšius. Per kitą Jungtinio vizų režimo supaprastinimo komiteto posėdį bus pateikta ataskaita dėl tų klausimų ir neoficialių ryšių.


title: 2017 m. gruodžio 12 d. Europos Parlamento ir Tarybos sprendimas (ES) 2018/508 dėl Europos Sąjungos solidarumo fondo lėšų mobilizavimo siekiant 2018 m. Sąjungos bendrajame biudžete numatyti išteklių avansams mokėti

text:
27.3.2018

               LT

               Europos Sąjungos oficialusis leidinys

               L 83/13

         EUROPOS PARLAMENTO IR TARYBOS SPRENDIMAS (ES) 2018/508
   2017 m. gruodžio 12 d.
   dėl Europos Sąjungos solidarumo fondo lėšų mobilizavimo siekiant 2018 m. Sąjungos bendrajame biudžete numatyti išteklių avansams mokėti
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (1), ypač į jo 4a straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 11 punktą,
   atsižvelgdami į Europos Komisijos pasiūlymą,
   kadangi:

               (1)

               Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su gaivalinių nelaimių ištiktų regionų gyventojais;

               (2)

               didžiausia Fondo suma neturi viršyti 500 000 000 EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 10 straipsnyje;

               (3)

               Reglamento (EB) Nr. 2012/2002 4a straipsnio 4 dalyje nustatyta, kad siekiant užtikrinti, kad biudžeto ištekliai būtų gauti laiku, Fondo lėšos gali būti mobilizuotos avansams mokėti, neviršijant 50 000 000 EUR sumos, o atitinkami asignavimai įtraukti į Sąjungos bendrąjį biudžetą;

               (4)

               siekiant užtikrinti, kad 2018 m. Sąjungos bendrajame biudžete laiku būtų numatyta pakankamai biudžeto išteklių, avansams mokėti turėtų būti mobilizuota 50 000 000 EUR Fondo lėšų suma;

               (5)

               siekiant kuo greičiau mobilizuoti Fondo lėšas, šis sprendimas turėtų būti taikomas nuo 2018 finansinių metų pradžios,

         PRIĖMĖ ŠĮ SPRENDIMĄ:
   1 straipsnis
   2018 finansinių metų Sąjungos bendrajame biudžete iš Europos Sąjungos solidarumo fondo mobilizuojama 50 000 000 EUR įsipareigojimų ir mokėjimų asignavimų suma avansams mokėti.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.

      Priimta Briuselyje 2017 m. gruodžio 12 d.

            Europos Parlamento vardu

            Pirmininkas

         A. TAJANI

            Tarybos vardu

            Pirmininkė

         K. SIMSON

      (1)  OL L 311, 2002 11 14, p. 3.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2018 m. kovo 22 d. Europos Vadovų Tarybos sprendimas (ES) 2018/509, kuriuo skiriamas Europos Centrinio Banko pirmininko pavaduotojas

text:
27.3.2018

               LT

               Europos Sąjungos oficialusis leidinys

               L 83/15

         EUROPOS VADOVŲ TARYBOS SPRENDIMAS (ES) 2018/509
   2018 m. kovo 22 d.
   kuriuo skiriamas Europos Centrinio Banko pirmininko pavaduotojas
   EUROPOS VADOVŲ TARYBA,
   atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
   atsižvelgdama į 2018 m. vasario 20 d. Tarybos rekomendaciją (1) dėl Europos Centrinio Banko pirmininko pavaduotojo paskyrimo,
   atsižvelgdama į Europos Parlamento nuomonę (2),
   atsižvelgdama į Europos Centrinio Banko valdančiosios tarybos nuomonę (3),
   kadangi:

               (1)

               Remiantis Europos Vadovų Tarybos sprendimu 2010/223/ES (4), Europos Centrinio Banko pirmininko pavaduotojo Vítor CONSTÂNCIO kadencija baigiasi 2018 m. gegužės 31 d., todėl reikia paskirti naują Europos Centrinio Banko pirmininko pavaduotoją;

               (2)

               Europos Vadovų Taryba nori skirti Luis DE GUINDOS JURADO, kuris, Europos Vadovų Tarybos manymu, atitinka visus Sutarties 283 straipsnio 2 dalyje nustatytus reikalavimus,

         PRIĖMĖ ŠĮ SPRENDIMĄ:
   1 straipsnis
   Europos Centrinio Banko pirmininko pavaduotoju aštuonerių metų kadencijai nuo 2018 m. birželio 1 d. skiriamas Luis DE GUINDOS JURADO.
   2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. kovo 22 d.

            Europos Vadovų Tarybos vardu

            Pirmininkas

         D. TUSK

      (1)  OL C 67, 2018 2 22, p. 1.

      (2)  2018 m. kovo 14 d. pateikta nuomonė (dar nepaskelbta Oficialiajame leidinyje).

      (3)  2018 m. kovo 7 d. pateikta nuomonė (dar nepaskelbta Oficialiajame leidinyje).

      (4)  2010 m. kovo 26 d. Europos Vadovų Tarybos sprendimas 2010/223/ES, kuriuo skiriamas Europos centrinio banko pirmininko pavaduotojas (OL L 99, 2010 4 21, p. 7).


title: 2018 m. balandžio 12 d. Tarybos sprendimas (ES) 2018/575, kuriuo skiriamas Regionų komiteto Maltos pasiūlytas pakaitinis narys

text:
16.4.2018

               LT

               Europos Sąjungos oficialusis leidinys

               L 96/56

         TARYBOS SPRENDIMAS (ES) 2018/575
   2018 m. balandžio 12 d.
   kuriuo skiriamas Regionų komiteto Maltos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Maltos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. lapkričio 10 d. Tarybos sprendimu (ES) 2015/2029 (4) vietoj Anthony MIFSUD pakaitine nare buvo paskirta Graziella GALEA;

               (2)

               pasibaigus Graziella GALEA (Mayor, Saint Paul's Bay Local Council) įgaliojimams, kurių pagrindu buvo pasiūlyta jos kandidatūra, tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriama:

               —

               Graziella GALEA, Councillor, Saint Paul's Bay Local Council (įgaliojimų pakeitimas).

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. balandžio 12 d.

            Tarybos vardu

            Pirmininkas

         T. DONCHEV

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. lapkričio 10 d. Tarybos sprendimas (ES) 2015/2029, kuriuo skiriami Regionų komiteto Maltai atstovaujantis vienas narys ir Maltai atstovaujantys du pakaitiniai nariai (OL L 297, 2015 11 13, p. 8).


title: 2018 m. gegužės 22 d. Komisijos sprendimas (ES) 2018/753, kuriuo patvirtinamas Airijos dalyvavimas įgyvendinant Europos Parlamento ir Tarybos direktyvą 2013/33/ES, kuria nustatomos normos dėl tarptautinės apsaugos prašytojų priėmimo

text:
23.5.2018

               LT

               Europos Sąjungos oficialusis leidinys

               L 126/8

         KOMISIJOS SPRENDIMAS (ES) 2018/753
   2018 m. gegužės 22 d.
   kuriuo patvirtinamas Airijos dalyvavimas įgyvendinant Europos Parlamento ir Tarybos direktyvą 2013/33/ES, kuria nustatomos normos dėl tarptautinės apsaugos prašytojų priėmimo
   EUROPOS KOMISIJA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, ypač į jo 4 straipsnį,
   atsižvelgdama į Airijos pranešimą dėl jos pageidavimo pripažinti 2013 m. birželio 26 d. Europos Parlamento ir Tarybos direktyvą 2013/33/ES (1), kuria nustatomos normos dėl tarptautinės apsaugos prašytojų priėmimo ir jos laikytis,
   kadangi:

               (1)

               2013 m. birželio 26 d. buvo priimta Direktyva 2013/33/ES. Valstybės narės turėjo ne vėliau kaip iki 2015 m. liepos 20 d. priimti įstatymus ir kitus teisės aktus, būtinus, kad šios direktyvos būtų laikomasi;

               (2)

               2018 m. sausio 24 d. raštu Airija pranešė apie pageidavimą pripažinti Direktyvą 2013/33/ES ir jos laikytis;

               (3)

               2018 m. vasario 20 d., balandžio 4 ir 9 d. Airija perdavė Komisijai teisės aktų, kuriais Direktyva 2013/33/ES perkeliama į nacionalinę teisę, projektus. Teisės aktų projektai baigiami rengti;

               (4)

               kadangi Airijos dalyvavimo sąlygos įvykdytos, turėtų būti patvirtintas Airijos dalyvavimas įgyvendinant Direktyvą 2013/33/ES, laikantis Sutarties dėl Europos Sąjungos veikimo 331 straipsnio 1 dalyje nurodytos procedūros;

               (5)

               kad Airija galėtų užbaigti įstatymų ir kitų teisės aktų, būtinų, kad būtų laikomasi Direktyvos 2013/33/ES, įsigaliojimo procedūrą, reikia pereinamojo laikotarpio priemonių. Kadangi Airija jau yra padariusi didelę pažangą rengdama priemonių, kuriomis minėta direktyva perkeliama į nacionalinę teisę ir kurias numatoma priimti, projektus, galima pagrįstai reikalauti, kad Airija procedūrą užbaigtų ne vėliau kaip 2018 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   1.   Patvirtinamas Airijos dalyvavimas įgyvendinant Direktyvą 2013/33/ES.
   2.   Direktyva 2013/33/ES pagal šį sprendimą Airijai taikoma nuo 2018 m. gegužės 24 d.
   2 straipsnis
   Airija užtikrina, kad ne vėliau kaip 2018 m. birželio 30 d. įsigaliotų įstatymai ir kiti teisės aktai, būtini, kad būtų laikomasi Direktyvos 2013/33/ES. Airija nedelsdama pateikia Komisijai tų teisės aktų nuostatų tekstą. Tose priemonėse daroma nuoroda į Direktyvą 2013/33/ES arba tokia nuoroda daroma jas oficialiai skelbiant. Airija nustato nuorodos darymo tvarką.
   3 straipsnis
   Šis sprendimas įsigalioja 2018 m. gegužės 24 d.

      Priimta Briuselyje 2018 m. gegužės 22 d.

            Komisijos vardu

            Pirmininkas

         Jean-Claude JUNCKER

      (1)  OL L 180, 2013 6 29, p. 96.


title: 2018 m. gegužės 14 d. Tarybos sprendimas (ES) 2018/751 dėl pozicijos, kurios turi būti laikomasi Europos Sąjungos vardu Stabilizacijos ir asociacijos taryboje, įsteigtoje Europos Bendrijų bei jų valstybių narių ir buvusiosios Jugoslavijos Respublikos Makedonijos Stabilizacijos ir asociacijos susitarimu, dėl perėjimo į antrąjį Europos Bendrijų bei jų valstybių narių ir buvusiosios Jugoslavijos Respublikos Makedonijos asociacijos etapą, remiantis Susitarimo 5 straipsnio 3 dalimi

text:
23.5.2018

               LT

               Europos Sąjungos oficialusis leidinys

               L 126/3

         TARYBOS SPRENDIMAS (ES) 2018/751
   2018 m. gegužės 14 d.
   dėl pozicijos, kurios turi būti laikomasi Europos Sąjungos vardu Stabilizacijos ir asociacijos taryboje, įsteigtoje Europos Bendrijų bei jų valstybių narių ir buvusiosios Jugoslavijos Respublikos Makedonijos Stabilizacijos ir asociacijos susitarimu, dėl perėjimo į antrąjį Europos Bendrijų bei jų valstybių narių ir buvusiosios Jugoslavijos Respublikos Makedonijos asociacijos etapą, remiantis Susitarimo 5 straipsnio 3 dalimi
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 217 straipsnį kartu su jos 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Bendrijų bei jų valstybių narių ir buvusiosios Jugoslavijos Respublikos Makedonijos stabilizacijos ir asociacijos susitarimas (1) (toliau – Susitarimas) įsigaliojo 2004 m. balandžio 1 d.;

               (2)

               Susitarimo 5 straipsnio 1 dalyje nustatytas daugiausia dešimties metų pereinamasis laikotarpis, kuris yra padalytas į du etapus;

               (3)

               pirmasis etapas prasidėjo 2004 m. balandžio 1 d., kai įsigaliojo Susitarimas;

               (4)

               Susitarimo 5 straipsnio 3 dalyje taip pat nustatyta, kad praėjus ketveriems metams po Susitarimo įsigaliojimo, Stabilizacijos ir asociacijos taryba įvertina padarytą pažangą bei priima sprendimą dėl perėjimo į antrąjį etapą bei jo trukmės, taip pat dėl to, ar reikia keisti antrąjį etapą reglamentuojančių nuostatų turinį;

               (5)

               Šalys pasiryžusios įvykdyti įsipareigojimus, susijusius su perėjimu į antrąjį asociacijos etapą;

               (6)

               buvusioji Jugoslavijos Respublika Makedonija ėmėsi priemonių, kurių reikia užtikrinti, kad būtų laikomasi visų perėjimo į antrąjį etapą įsipareigojimų;

               (7)

               todėl Sąjungos pozicija Stabilizavimo ir asociacijos taryboje turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Susitarimu įsteigtoje Stabilizavimo ir asociacijos taryboje dėl perėjimo į antrąjį Europos Bendrijų bei jų valstybių narių ir buvusiosios Jugoslavijos Respublikos Makedonijos pagal Susitarimo 5 straipsnio 3 dalį grindžiama prie šio sprendimo pridedamu Stabilizavimo ir asociacijos tarybos sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. gegužės 14 d.

            Tarybos vardu

            Pirmininkė

         E. ZAHARIEVA

      (1)  OL L 84, 2004 3 20, p. 13.

      PROJEKTAS
      STABILIZACIJOS IR ASOCIACIJOS TARYBOS SPRENDIMAS Nr. …/2018
      … m. … … d.
      dėl perėjimo į antrąjį Europos Bendrijų bei jų valstybių narių ir Buvusiosios Jugoslavijos Respublikos Makedonijos asociacijos etapą, remiantis Stabilizacijos ir asociacijos susitarimo 5 straipsnio 3 dalimi
      STABILIZACIJOS IR ASOCIACIJOS TARYBA,
      atsižvelgdama į Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimą (1) (toliau – Susitarimas), ypač į 5 straipsnio 3 dalį,
      kadangi:

                  (1)

                  Stabilizacijos ir asociacijos susitarimo 5 straipsnio 1 dalyje (toliau - Susitarimo) numatytas daugiausia dešimties metų pereinamasis laikotarpis, kuris yra padalytas į du etapus.

                  (2)

                  Pirmasis etapas prasidėjo 2004 m. balandžio 1 d., kai įsigaliojo Stabilizacijos ir asociacijos susitarimas.

                  (3)

                  Susitarimo 5 straipsnyje nustatyta, kad Stabilizacijos ir asociacijos taryba įvertina padarytą pažangą bei priima sprendimą dėl perėjimo į antrąjį etapą bei jo trukmės, taip pat dėl to, ar reikia keisti antrąjį etapą reglamentuojančių nuostatų turinį.

                  (4)

                  Šalys pasiryžusios įvykdyti perėjimo į antrąjį asociacijos etapą įsipareigojimus.

                  (5)

                  Buvusioji Jugoslavijos Respublika Makedonija imasi priemonių, kurių reikia užtikrinti, kad laikomasi visų perėjimo į antrąjį etapą įsipareigojimų,

            PRIĖMĖ ŠĮ SPRENDIMĄ:
      1 straipsnis
      Perėjimas į Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo antrąjį etapą, nurodytą 5 straipsnio 3 dalyje, įsigalioja.
      2 straipsnis
      Šis sprendimas įsigalioja jo priėmimo dieną.

         Priimta …

               Stabilizacijos ir asociacijos tarybos vardu

               Pirmininkas

         (1)  OL L 84, 2004 3 20, p. 13.


title: 2018 m. gegužės 14 d. Tarybos sprendimas (ES) 2018/760 dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų sudarymo

text:
25.5.2018

               LT

               Europos Sąjungos oficialusis leidinys

               L 129/1

         TARYBOS SPRENDIMAS (ES) 2018/760
   2018 m. gegužės 14 d.
   dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos ekonominės erdvės susitarimo 19 straipsnyje nustatyta, kad Susitariančiosios Šalys įsipareigoja toliau dėti pastangas tam, kad būtų palaipsniui liberalizuota prekyba žemės ūkio produktais;

               (2)

               remiantis Tarybos sprendimu (ES) 2017/2182 (2), Europos Sąjungos ir Norvegijos Karalystės susitarimas pasikeičiant laiškais dėl papildomų prekybos žemės ūkio produktais lengvatų (toliau – Susitarimas) buvo pasirašytas 2017 m. gruodžio 4 d. su sąlyga, kad jis bus sudarytas vėliau;

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Norvegijos Karalystės susitarimas pasikeičiant laiškais dėl papildomų prekybos žemės ūkio produktais lengvatų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti Susitarime numatytą patvirtinimo dokumentą (3).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. gegužės 14 d.

            Tarybos vardu

            Pirmininkė

         E. ZAHARIEVA

      (1)  2018 m. balandžio 17 d. sutikimas (dar nepaskelbtas Oficialiajame leidinyje).

      (2)  2017 m. lapkričio 20 d. Tarybos sprendimas (ES) 2017/2182 dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų pasirašymo Europos Sąjungos vardu (OL L 309, 2017 11 24, p. 1).

      (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2018 m. gegužės 22 d. Tarybos sprendimas (ES) 2018/776 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė Nr. 12 02 01 „Bendrosios finansinių paslaugų rinkos įgyvendinimas ir plėtojimas“) (Tekstas svarbus EEE. )

text:
29.5.2018

                  LT

                  Europos Sąjungos oficialusis leidinys

                  L 131/12

            TARYBOS SPRENDIMAS (ES) 2018/776
      2018 m. gegužės 22 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė Nr. 12 02 01 „Bendrosios finansinių paslaugų rinkos įgyvendinimas ir plėtojimas“)
      (Tekstas svarbus EEE)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo Susitariančiųjų Šalių bendradarbiavimą vykdant iš Sąjungos bendrojo biudžeto finansuojamą Sąjungos veiklą, susijusią su finansinėmis paslaugomis;

                  (5)

                  todėl tam, kad tas išplėstas bendradarbiavimas būtų tęsiamas po 2018 m. sausio 1 d., reikėtų iš dalies pakeisti EEE susitarimo 31 protokolą;

                  (6)

                  Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2018 m. gegužės 22 d.

               Tarybos vardu

               Pirmininkas

            E. KARANIKOLOV

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga tęsti EEE susitarimo Susitariančiųjų Šalių bendradarbiavimą vykdant iš Sąjungos bendrojo biudžeto finansuojamą Sąjungos veiklą, susijusią su bendrosios finansinių paslaugų rinkos įgyvendinimu ir plėtojimu;

                     (2)

                     todėl EEE susitarimo 31 protokolas turėtų būti iš dalies pakeistas, kad tas išplėstas bendradarbiavimas galėtų būti vykdomas nuo 2018 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 7 straipsnio 11 dalyje žodžiai „ir 2017“ pakeičiami žodžiais „2017 ir 2018“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         Jis taikomas nuo 2018 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. gegužės 22 d. Tarybos sprendimas (ES) 2018/777 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė Nr. 02 04 77 03 „Gynybos srities mokslinių tyrimų parengiamieji veiksmai“) (Tekstas svarbus EEE. )

text:
29.5.2018

                  LT

                  Europos Sąjungos oficialusis leidinys

                  L 131/14

            TARYBOS SPRENDIMAS (ES) 2018/777
      2018 m. gegužės 22 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė Nr. 02 04 77 03 „Gynybos srities mokslinių tyrimų parengiamieji veiksmai“)
      (Tekstas svarbus EEE)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (2), ypač į jo 54 straipsnio 2 dalies b punktą, 84 straipsnio 2 dalį ir 124 straipsnį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (3) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  ELPA valstybės turi toliau dalyvauti Sąjungos veikloje, susijusioje su biudžeto eilute Nr. 02 04 77 03 (Gynybos srities mokslinių tyrimų parengiamieji veiksmai), įtraukta į Sąjungos 2018 finansinių metų bendrąjį biudžetą;

                  (5)

                  todėl tam, kad tas išplėstas bendradarbiavimas būtų tęsiamas po 2018 m. sausio 1 d., reikėtų iš dalies pakeisti EEE susitarimo 31 protokolą;

                  (6)

                  Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2018 m. gegužės 22 d.

               Tarybos vardu

               Pirmininkas

            E. KARANIKOLOV

         (1)  OL L 305, 1994 11 30, p. 6.

         (2)  OL L 298, 2012 10 26, p. 1.

         (3)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     EEE susitarimo susitariančiųjų šalių bendradarbiavimas buvo išplėstas Jungtinio komiteto sprendimu Nr. 208/2017, įtraukiant ELPA valstybių dalyvavimą Sąjungos gynybos srities mokslinių tyrimų parengiamuosiuose veiksmuose, finansuojamuose iš Sąjungos bendrojo biudžeto;

                     (2)

                     ELPA valstybės toliau dalyvauja Sąjungos veikloje, susijusioje su biudžeto eilute Nr. 02 04 77 03 (Gynybos srities mokslinių tyrimų parengiamieji veiksmai), įtraukta į Sąjungos 2018 finansinių metų bendrąjį biudžetą;

                     (3)

                     todėl tam, kad tas išplėstas bendradarbiavimas būtų tęsiamas po 2018 m. sausio 1 d., reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 1 straipsnio 13 dalies a punkte žodžiai „2017 finansinių metų“ pakeičiami žodžiais „2017 ir 2018 finansinių metų“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         Jis taikomas nuo 2018 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. gegužės 22 d. Tarybos sprendimas (ES) 2018/786 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė Nr. 04 03 01 03 „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“) (Tekstas svarbus EEE. )

text:
30.5.2018

                  LT

                  Europos Sąjungos oficialusis leidinys

                  L 132/45

            TARYBOS SPRENDIMAS (ES) 2018/786
      2018 m. gegužės 22 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė Nr. 04 03 01 03 „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“)
      (Tekstas svarbus EEE)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole nustatytos konkrečios bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo Susitariančiųjų Šalių bendradarbiavimą, vykdant iš Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                  (5)

                  todėl tam, kad tas išplėstas bendradarbiavimas būtų tęsiamas po 2017 m. gruodžio 31 d., reikėtų iš dalies pakeisti EEE susitarimo 31 protokolą;

                  (6)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2018 m. gegužės 22 d.

               Tarybos vardu

               Pirmininkas

            E. KARANIKOLOV

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga tęsti EEE susitarimo Susitariančiųjų Šalių bendradarbiavimą, vykdant iš Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                     (2)

                     todėl EEE susitarimo 31 protokolas turėtų būti iš dalies pakeistas, kad tas išplėstas bendradarbiavimas galėtų būti vykdomas nuo 2018 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 5 straipsnio 5 ir 13 pastraipose žodžiai „ir 2017“ pakeičiami žodžiais „, 2017 ir 2018“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         Jis taikomas nuo 2018 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE dalyje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. birželio 4 d. Tarybos sprendimas (ES) 2018/889 dėl Europos Tarybos konvencijos dėl terorizmo prevencijos sudarymo Europos Sąjungos vardu

text:
22.6.2018

               LT

               Europos Sąjungos oficialusis leidinys

               L 159/1

         TARYBOS SPRENDIMAS (ES) 2018/889
   2018 m. birželio 4 d.
   dėl Europos Tarybos konvencijos dėl terorizmo prevencijos sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 83 straipsnio 1 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               remiantis Tarybos sprendimu (ES) 2015/1913 (2), 2015 m. spalio 22 d. pasirašyta Europos Tarybos konvencija dėl terorizmo prevencijos (3) (toliau – Konvencija), su sąlyga, kad ji bus sudaryta;

               (2)

               Konvencijos 23 straipsnyje nustatyta, kad Sąjunga gali patvirtinti Konvenciją;

               (3)

               Europos Parlamento ir Tarybos direktyva (ES) 2017/541 (4) buvo nustatytos kovos su terorizmu bendros Sąjungos taisyklės. Todėl Sąjunga jau yra priėmusi priemones įvairiose srityse, kurioms taikoma Konvencija;

               (4)

               todėl Konvencija Sąjungos vardu turėtų būti patvirtinta Sąjungos kompetencijai priklausančių klausimų atžvilgiu, tiek, kiek Konvencija gali būti daromas poveikis toms bendroms taisyklėms arba keičiama jų taikymo aprėptis. Valstybės narės išsaugo savo kompetenciją tiek, kiek Konvencija nedaromas poveikis bendroms taisyklėms ar nekeičiama tų taisyklių taikymo aprėptis;

               (5)

               Airijai Tarybos pamatinis sprendimas 2002/475/TVR (5) yra privalomas, todėl ji dalyvauja priimant šį sprendimą;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius bei nedarant poveikio to protokolo 4 straipsniui, Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis jai nėra privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinama Europos Tarybos konvencija dėl terorizmo prevencijos tais klausimais, kurie priklauso Sąjungos kompetencijai.
   Konvencijos tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti Konvencijos 23 straipsnyje numatytą patvirtinimo dokumentą (6).
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2018 m. birželio 4 d.

            Tarybos vardu

            Pirmininkė

         T. TSACHEVA

      (1)  2018 m. balandžio 18 d. pritarimas (dar nepaskelbta Oficialiajame leidinyje).

      (2)  2015 m. rugsėjo 18 d. Tarybos sprendimas (ES) 2015/1913 dėl Europos Tarybos konvencijos dėl terorizmo prevencijos (CETS Nr. 196) pasirašymo Europos Sąjungos vardu (OL L 280, 2015 10 24, p. 22).

      (3)  CETS Nr. 196.

      (4)  2017 m. kovo 15 d. Europos Parlamento ir Tarybos direktyva (ES) 2017/541 dėl kovos su terorizmu, pakeičianti Tarybos pamatinį sprendimą 2002/475/TVR ir iš dalies keičianti Tarybos sprendimą 2005/671/TVR (OL L 88, 2017 3 31, p. 6).

      (5)  2002 m. birželio 13 d. Tarybos pamatinis sprendimas 2002/475/TVR dėl kovos su terorizmu (OL L 164, 2002 6 22, p. 3).

      (6)  Konvencijos įsigaliojimo Europos Sąjungai datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2018 m. birželio 25 d. Tarybos sprendimas (BUSP) 2018/901, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje

text:
25.6.2018

               LT

               Europos Sąjungos oficialusis leidinys

               LI 160/12

         TARYBOS SPRENDIMAS (BUSP) 2018/901
   2018 m. birželio 25 d.
   kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2017 m. lapkričio 13 d. Tarybos sprendimą (BUSP) 2017/2074 dėl ribojamųjų priemonių atsižvelgiant į padėtį Venesueloje (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2017 m. lapkričio 13 d. Taryba priėmė Sprendimą (BUSP) 2017/2074;

               (2)

               2018 m. gegužės 28 d. Taryba priėmė išvadas dėl Venesuelos, kuriose nurodė, kad 2018 m. gegužės 20 d. Venesueloje įvykę rinkimai nebuvo nei laisvi, nei sąžiningi ir kad jų rezultatai buvo visiškai nepatikimi, nes rinkimų procesas neužtikrino reikiamų garantijų, kad rinkimai būtų įtraukūs ir demokratiški;

               (3)

               išvadose paraginta surengti naujus prezidento rinkimus, laikantis tarptautiniu mastu pripažintų demokratijos standartų ir Venesuelos konstitucinės santvarkos, ir, atsižvelgiant į tai, įvesti papildomas tikslines ir ribojamąsias priemones su galimybe pastarąsias atšaukti, nedarančias poveikio Venesuelos gyventojams;

               (4)

               atsižvelgiant į padėtį Venesueloje, į Sprendimo (BUSP) 2017/2074 I priede pateiktą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukta 11 asmenų;

               (5)

               todėl Sprendimo (BUSP) 2017/2074 I priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2017/2074 I priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2018 m. birželio 25 d.

            Tarybos vardu

            Pirmininkė

         F. MOGHERINI

      (1)  OL L 295, 2017 11 14, p. 60.

      PRIEDAS
      Į Sprendimo (BUSP) 2017/2074 I priede pateiktą fizinių ir juridinių asmenų, subjektų ir organizacijų sąrašą įtraukiami toliau nurodyti asmenys:

                     „Vardas, pavardė

                     Identifikavimo informacija

                     Įtraukimo į sąrašą priežastys

                     Įtraukimo į sąrašą data

                     8.

                     Tareck Zaidan El-Aissami Maddah

                     Viceprezidentas, atsakingas už ekonomiką, ir nacionalinės pramonės ir gamybos ministras
                     Gimimo data: 1974 m. lapkričio 12 d.

                     Viceprezidentas, atsakingas už ekonomiką, ir nacionalinės pramonės ir gamybos ministras. Kaip buvęs Venesuelos viceprezidentas, kuris kontroliavo vadovavimą Bolivaro nacionalinės žvalgybos tarnybai (SEBIN), Maddah yra atsakingas už šios organizacijos įvykdytus šiurkščius žmogaus teisių pažeidimus, įskaitant savavališką sulaikymą, politiniais motyvais grindžiamus tyrimus, nežmonišką bei žeminamą elgesį ir kankinimą. Jis taip pat yra atsakingas už politikos ir veiklos, kenkiančios demokratijos ir teisinės valstybės principų laikymuisi, įskaitant viešų demonstracijų uždraudimą, rėmimą ir įgyvendinimą ir vadovavimą prezidento Maduro „kovos su perversmu“ kampanijai prieš pilietinę visuomenę ir demokratinę opoziciją.

                     2018 6 25

                     9.

                     Sergio José Rivero Marcano

                     Bolivaro nacionalinių ginkluotųjų pajėgų generalinis inspektorius
                     Gimimo data: 1964 m. lapkričio 8 d.

                     Bolivaro nacionalinės gvardijos vyriausiasis vadas iki 2018 m. sausio 16 d. Susijęs su pilietinės visuomenės bei demokratinės opozicijos represijomis Venesueloje ir atsakingas už šiurkščius žmogaus teisių pažeidimus, kuriuos Bolivaro nacionalinė gvardija įvykdė jam vadovaujant, įskaitant neproporcingą jėgos naudojimą, savavališką sulaikymą ir prievartą prieš pilietinę visuomenę bei opozicijos narius. Būdamas Bolivaro nacionalinės gvardijos vyriausiuoju vadu jis savo veiksmais ir politika, įskaitant Bolivaro nacionalinės gvardijos išpuolius prieš demokratiškai išrinktus Nacionalinės Asamblėjos narius ir apie suklastotus rinkimus į neteisėtą Konstitucinę Asamblėją pranešančių žurnalistų bauginimą, kenkė demokratijos ir teisinės valstybės principų laikymuisi Venesueloje.

                     2018 6 25

                     10.

                     Jesús Rafael Suárez Chourio

                     Bolivaro armijos vyriausiasis vadas
                     Gimimo data: 1962 m. liepos 19 d.

                     Venesuelos Bolivaro nacionalinės armijos vyriausiasis vadas ir buvęs Venesuelos centrinės zonos visuotinės gynybos regiono (REDI Central) vadas. Atsakingas už savo vadovaujamų pajėgų įvykdytus žmogaus teisių pažeidimus, įskaitant neproporcingą jėgos naudojimą ir netinkamą elgesį su sulaikytaisiais. Jo veiksmai buvo nukreipti prieš demokratinę opoziciją ir jis rėmė karo teismų naudojimą civiliams protestuotojams teisti.

                     2018 6 25

                     11.

                     Iván Hernández Dala

                     Karinės kontržvalgybos generalinio direktorato vadovas
                     Gimimo data: 1966 m. gegužės 18 d.

                     Karinės kontržvalgybos generalinio direktorato (DGCIM) vadovas nuo 2014 m. sausio mėn. ir Prezidento gvardijos vadovas nuo 2015 m. rugsėjo mėn. Būdamas DGCIM vadovu, Iván Hernández Dala yra atsakingas už jo vadovaujamų DGCIM narių įvykdytus šiurkščius žmogaus teisių pažeidimus ir represijas prieš pilietinę visuomenę ir demokratinę opoziciją, įskaitant neproporcingą jėgos naudojimą ir netinkamą elgesį su sulaikytaisiais.

                     2018 6 25

                     12.

                     Delcy Eloina Rodríguez Gómez

                     Venesuelos Bolivaro Respublikos viceprezidentė
                     Gimimo data: 1969 m. gegužės 18 d.

                     Venesuelos viceprezidentė, buvusi neteisėtos Konstitucinės Asamblėjos pirmininkė ir buvusi Prezidento komisijos neteisėtoje Nacionalinėje Konstitucinėje Asamblėjoje, narė. Ji savo veiksmais Prezidento komisijoje ir vėliau, kaip neteisėtos Konstitucinės Asamblėjos pirmininkė, kenkė demokratijos ir teisinės valstybės principų laikymuisi Venesueloje, be kita ko, uzurpavo Nacionalinės Asamblėjos įgaliojimus ir pasinaudojo jais, kad nukreiptų veiksmus prieš opoziciją ir užkirstų jai kelią dalyvauti politiniame procese.

                     2018 6 25

                     13.

                     Elías José Jaua Milano

                     Liaudies galios švietimui ministras
                     Gimimo data: 1969 m. gruodžio 16 d.

                     Liaudies galios švietimui ministras. Buvęs Prezidento komisijos, sudarytos, siekiant įsteigti neteisėtą Konstitucinę Asamblėją, pirmininkas. Atlikdamas vadovaujamą vaidmenį, steigiant neteisėtą Konstitucinę Asamblėją, buvo atsakingas už kenkimą demokratijos ir teisinės valstybės principų laikymuisi Venesueloje.

                     2018 6 25

                     14.

                     Sandra Oblitas Ruzza

                     Nacionalinės rinkimų tarybos viceprezidentė
                     Gimimo data: 1969 m. birželio 7 d.

                     Nacionalinės rinkimų tarybos (CNE) viceprezidentė ir Rinkėjų sąrašo ir civilinio registro komisijos pirmininkė. Atsakinga už CNE veiklą, kuria buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir manipuliavimui rinkimų procesu.

                     2018 6 25

                     15.

                     Freddy Alirio Bernal Rosales

                     Gimimo data: 1962 m. birželio 16 d.

                     Vietos tiekimo ir gamybos komiteto (CLAP) nacionalinio kontrolės centro vadovas ir SEBIN generalinis komisijos narys. Atsakingas už kenkimą demokratijos principų laikymuisi, vykdant manipuliacijas, susijusias su CLAP programos pagrindu vykdomų paskirstymu rinkėjams. Be to, kaip SEBIN generalinis komisijos narys, jis yra atsakingas už SEBIN veiklą, kuri apima šiurkščius žmogaus teisių pažeidimus, pavyzdžiui, savavališką sulaikymą.

                     2018 6 25

                     16.

                     Katherine Nayarith Harrington Padrón

                     Generalinio prokuroro pavaduotoja (taip pat į anglų k. verčiama „Deputy Attorney General“)
                     Gimimo data: 1971 m. gruodžio 5 d.

                     Generalinio prokuroro pavaduotoja (taip pat į anglų k. verčiama „Deputy Attorney General“) nuo 2017 m. liepos mėn. Generalinio prokuroro pavaduotoja paskirta Aukščiausiojo Teismo, o ne Nacionalinės Asamblėjos, taip pažeidžiant Konstituciją. Atsakinga už kenkimą demokratijos ir teisinės valstybės principų laikymuisi Venesueloje, be kita ko, inicijuojant politiniais motyvais grindžiamą baudžiamąjį persekiojimą ir nepalaikant kaltinimų dėl Maduro režimo įvykdytų žmogaus teisių pažeidimų tyrimo.

                     2018 6 25

                     17.

                     Socorro Elizabeth Hernández Hernández

                     Gimimo data: 1952 m. kovo 11 d.

                     Nacionalinės rinkimų tarybos (CNE) narė (rektorė) ir Nacionalinės rinkimų valdybos (JNE) narė. Atsakinga už CNE veiklą, kuria buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir rinkimų proceso manipuliavimui, susijusiam su panaikintais pakartotiniais prezidento rinkimais 2016 m., gubernatorių rinkimų atidėjimu 2016 m. ir skubiu balsavimo vietų perkėlimu prieš gubernatorių rinkimus 2017 m.

                     2018 6 25

                     18.

                     Xavier Antonio Moreno Reyes

                     Nacionalinės rinkimų tarybos Generalinis sekretorius

                     Nacionalinės rinkimų tarybos (CNE) Generalinis sekretorius. Atsakingas už CNE sprendimų, kuriais buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir manipuliavimui rinkimų procesu, patvirtinimą.

                     2018 6 25“


title: 2018 m. birželio 26 d. Tarybos sprendimas (ES) 2018/961 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 02 03 01 „Vidaus rinka“ ir biudžeto eilutė 02 03 04 „Vidaus rinkos valdymo priemonės“) (Tekstas svarbus EEE.)

text:
6.7.2018

                  LT

                  Europos Sąjungos oficialusis leidinys

                  L 169/51

            TARYBOS SPRENDIMAS (ES) 2018/961
      2018 m. birželio 26 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 02 03 01„Vidaus rinka“ ir biudžeto eilutė 02 03 04„Vidaus rinkos valdymo priemonės“)
      (Tekstas svarbus EEE)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis (toliau – 31 protokolas);

                  (3)

                  EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamus Sąjungos veiksmus, susijusius su prekių ir paslaugų vidaus rinkos veikimu ir vystymu ir vidaus rinkos valdymo priemonėmis;

                  (5)

                  todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2018 m. sausio 1 d.;

                  (6)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2018 m. birželio 26 d.

               Tarybos vardu

               Pirmininkė

            E. ZAHARIEVA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamus Sąjungos veiksmus, susijusius su prekių ir paslaugų vidaus rinkos veikimu ir vystymu ir vidaus rinkos valdymo priemonėmis;

                     (2)

                     todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2018 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 7 straipsnis iš dalies keičiamas taip:

                     1.

                     12 dalyje žodžiai „ir 2017 m.“ pakeičiami žodžiais „2017 m. ir 2018 m.“.

                     2.

                     14 dalyje žodžiai „2017 finansinių metų“ pakeičiami žodžiais „2017 ir 2018 finansinių metų“.

               2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         Jis taikomas nuo 2018 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. liepos 3 d. Tarybos sprendimas (ES) 2018/962, kuriuo skiriami Regionų komiteto keturi Italijos Respublikos pasiūlyti nariai ir trys Italijos Respublikos pasiūlyti pakaitiniai nariai

text:
6.7.2018

               LT

               Europos Sąjungos oficialusis leidinys

               L 169/54

         TARYBOS SPRENDIMAS (ES) 2018/962
   2018 m. liepos 3 d.
   kuriuo skiriami Regionų komiteto keturi Italijos Respublikos pasiūlyti nariai ir trys Italijos Respublikos pasiūlyti pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. spalio 5 d. Tarybos sprendimu (ES) 2015/1791 (4) vietoj Onofrio INTRONA pakaitiniu nariu buvo paskirtas Roberto CIAMBETTI;

               (2)

               pasibaigus Giovanni ARDIZZONE, Raffaele CATTANEO ir Paolo DI LAURA FRATTURA kadencijai tapo laisvos trys Regionų komiteto narių vietos;

               (3)

               pasibaigus Vincenzo BIANCO (Mayor of Catania) įgaliojimams, kurių pagrindu buvo pasiūlyta jo kandidatūra, tapo laisva Regionų komiteto nario vieta;

               (4)

               pasibaigus Stefano Bruno GALLI ir Isidoro GOTTARDO kadencijai tapo laisvos dvi Regionų komiteto pakaitinių narių vietos;

               (5)

               Roberto CIAMBETTI paskyrus Regionų komiteto nariu, tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariais:

                           —

                           Alessandro FERMI, Presidente del Consiglio e Consigliere della Regione Lombardia,

                           —

                           Roberto CIAMBETTI, Presidente del Consiglio e Consigliere della Regione Veneto,

                           —

                           Donato TOMA, Presidente della Regione Molise,

                           —

                           Vincenzo BIANCO, Consigliere del Comune di Catania (įgaliojimų pakeitimas),

               b)

               pakaitiniais nariais:

                           —

                           Alessandro PIANA, Presidente del Consiglio e Consigliere della Regione Liguria,

                           —

                           Raffaele CATTANEO, Assessore della Regione Lombardia,

                           —

                           Alberto GOTTARDO, Consigliere del Comune di Sacile.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. liepos 3 d.

            Tarybos vardu

            Pirmininkas

         G. BLÜMEL

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. spalio 5 d. Tarybos sprendimas (ES) 2015/1791, kuriuo skiriamas Regionų komiteto Italijai atstovaujantis pakaitinis narys (OL L 260, 2015 10 7, p. 27).